Second Judicial District

miniatyr|Tinghuset som ble benyttet i Nome fra 1938 til 1958.
miniatyr|Second Judicial District etter grenseendringen i 1921.
Second Judicial District, også referert til som Division #2, er et tidligere statistikkområde og føderalt dommerdistrikt i Alaska. Opprinnelig omfattet distriktet landområder vest for en linje som gikk fra utløpet av elva Colville i nord til fjellet McKinley i sør, og videre sørvestover til Alaskahalvøya.Alaska Judicial Council: Judicial Districting: Final report . Anchorage 1975 (kapittel I, side 1). Besøkt 13. september 2014. 

Området ble opprettet i distriktet Alaska den 6. juni 1900 som en av tre enheter med administrative funksjoner for rettssystemet.U.S. Marshals Service, dokument Alaska. Besøkt 13. september 2014.  (Dokumentet inneholder trykkfeil på årstallet) Under folketellingene fra 1910 til 1950 hadde distriktet også funksjon som statistikkområde. Dommersetet ble opprinnelig lagt til St. Michael, men ble senere flyttet til Nome.Claus-M Naske og Herman E. Slotnick, A History of the 49th State. University of Oklahoma Press 1994. Side 294.

I 1909 ble det etablert et fjerde dommerdistrikt med landareal tatt fra andre og tredje distrikt. Ved opprettelsen av territoriet Alaska i 1912 fikk distriktet en funksjon som overordnet enhet for valgdistrikter. I 1921 ble en del av landarealet nord for Kuskokwimbukta overført til fjerde dommerdistrikt.

Etter statsdannelsen i 1959 mistet dommerdistriktene mye av sin administrative betydning, og valgdistriktene ble de nye statistikkområdene. Den 20. februar 1960 ble Alaska omgjort til ett føderalt dommerdistrikt.

Befolkningsutvikling
 Folketellingsår 1910 1920 1930 1940 1950 Innbyggertall  12 351  10 890  10 127  11 877  12 272

Referanser

Kilder
 U.S. Bureau of the Census, Population of States and Counties of the United States: 1790 to 1990. From the Twenty-one Decennial Censuses. Mars 1996. (Del III side 11-12) 
 Kartdata fra The Newberry Library: Alaska Atlas of Historical County Boundaries . Interactive Map. 

Eksterne lenker
 Detaljkart: Alaskas nåværende «Court System Venue Districts»

2. Judicial
Kategori:Bosetninger etablert i 1900
Kategori:Opphør i 1960